Gaius Vibius Pansa

Gaius Vibius Pansa fuit triumvir monetalis qui nummos argenteos et aeneos circa 90 a.C.n. signavit: plurimi nummi tunc emissi sunt ob Bellum Sociale. Pater adoptivus consulis anni 43 a.C.n. Gai Vibii Pansae Caetroniani vulgo putatur cuius pater secundum naturam a Sulla proscriptus eratDio Cassius, Historia Romana XLV.17..

 De denariis 
Quattuor praecipui typi in denariis inveniuntur omnes C.VIBIVS C.F. PANSA inscripti (nomen inter duo latera divisum est). Hi sunt typi:
 Caput laureatum Apollinis /Minerva quadrigis vecta sceptrum et tropaeum tenensBabelon: Vibia 1-4.. Hic denarius hodieque multo magis obvius est quam ceteri.
 Minerva quadrigis vecta/ Minerva quadrigis vectaBabelon: Vibia 5. Exemplum apud Wildwinds
Caput Apollinis / Ceres progrediens duas taedas prae se porrigens. Ad pedes porcusBabelon: Vibia 6-7. Exemplum apud Wildwinds
 Persona Panis (quod ad cognomen monetarii alludit) / Persona SileniBabelon: Vibia 8-9. Exemplum apud Wildwinds

 De nummis aeneis 
Nummos aeneosBabelon: Vibia 10-14. Exempla apud dioscures.com. quoque signavit assesBabelon 10-112. Exemplum apud Wildwinds, semissesBabelon 13. Exemplum apud Museum Britannicum, quadrantesBabelon 14. Exemplum in Museo Britannico. Notabilis est as cum Iani capite ex una parte et triplici prora ex altera (cui nonnumquam adponitur ramus laurei et Dioscurum pilei). In nonnullis exemplaribus legitur C.PANSA, in alteris C. VIBI cum monogrammate ex litteris quae Pansa faciunt, in aliis aliter.

 Notae 

 Fontes 
Ernest Babelon, Description historique et chronologique des monnaies de la République romaine, 1885, vol.2 pp 537-544
 "Vibius" in Der Neue Pauly

 Plura legere si cupis 
Andrew D.W. Forbes,	"A Roman Republican Denarius of c. 90 B.C., from the Maldive Islands, Indian Ocean", Archipel, 1984: 53-60
Franciscus Hinard, 'Vibius Pansa ou Caetronius ?', Mnemosyne, 1999(52) : 202-206.
F. X. Ryan, 'C. Vibius Pansa Caetronianus, and His Fathers', Mnemosyne 1996(49) : 186-188 

 Nexus externi 
 Vicimedia communia plura habent quae ad nummos Gai Vibii Pansae pertinent

Pansa, Gaius
Vibius Pansa, Gaius